kardosdrur/scandi-wiki huggingface dataset:
Dinglehalvøen

Dinglehalvøen, engelsk:Dingle Peninsula (irsk : Corkaguiney ligger i County Kerry. Den 50 km lange og 9 km brede halvø har navn efter landsbyen Dingle. Blasketøerne udenfor spidsen af Dinglehalvøen er Irlands vestligste punkt.

På Dinglehalvøen findes flere ruiner og andre fund fra forhistorisk tid og fra middelalderen.
Et kapel, Gallarus oratorium, ved landsbyen Baile an Fheirtéaraigh, har form som en hvælvet båd og er bygget i sten en gang mellem 6. og 12. århundrede.

Halvøen er opstået som en del af en bjergkæde af granit, hvorfra der er er en smuk udsigt over halvøen og over andre dele af County Kerry.

Halvøen har mange gode sandstrande omkranset af klipper. Det mørke granit og det lyse sand giver et smukt billede som blandt andet blev benyttet i flere strandscener i filmen «Ryans daughter» fra 1970.

Nord for byen Dingle går en smal bjergvej over bjergpasset «Conor Pass», som er det højeste bjergpas i Irland.

Lige udenfor halvøen ligger den lille øgruppe Blasket Islands. Særlig hovedøen Great Blaskets Islandsindbyggere var kendt for en speciel gammelirsk/ irsk dialekt indtil 1953 da de sidste beboere flyttede fra øen.

Den vestligste, yderste del af halvøen er et gælisk-talende område, et såkaldt Gaeltacht (et område i Irland hvor irsk er officielt anerkendt som flertallets hovedsprog), som har har fostret flere forfattere og poeter, blandt andre Ó Siochfhradha og Peig Sayers.

Turisme 
Halvøen består af bjerge og grønne dale. Der er muligheder for bådture til Blasketøerne, lystfiskeri, vandre og cykelture, golf og kørsel med hestevogn. Interessant er også flere gode sandstrande,vestkysten og den vestlige kystvej.

Eksterne henvisninger 

 Dingle Peninsula 
 Nyheder på engelsk fra Dinglehalvøen 
 Fotos fra Dinglehalvøen 

Irlands geografi
Halvøer i Europa
Unity Party (Liberia)

Unity Party (UP, ) er et politisk parti i Liberia grundlagt i 1984 af Edward B. Kesselly. Partiet deltog i præsidentvalget i 1985, det første valget efter militærkuppet i 1980. I valget fik Edward Kesselly 57.443 stemmer, eller 11,07 %. Ved det næste valget i 1997 stilte Ellen Johnson Sirleaf op som partiets præsidentkandidat og opnåede 9,58 % af stemmene. Partiet fik 7 af 64 pladser i Repræsentantenes hus, og 3 af 26 i Senatet.

Den 1. april 2009 fusionerede partiet med Liberia Unification Party og Liberian Action Party.

Valget i 2005 
Ved valget i 2005 fik Ellen Johnson Sirleaf 19,8 % af stemmene i første runde, men hele 59.4 % i anden runde, og blev landets præsident. I Repræsentantenes hus fik partiet imidlertid kun 8 af 64 plaser, lige mange som Coalition for the Transformation of Liberia, og færre end Liberty Party og Congress for Democratic Change. I Senatet fik partiet 4 af 30 pladser, og blev det næst største parti efter Coalition for the Transformation of Liberia.

Referencer 

Etableret i 1984
Politiske partier
Liberias politik
Lakselven

Lakselven (norsk: Lakselva, nordsamisk: Leavdnjajohka, kvensk: Lemmijoki) er en flod  i Porsanger kommune i Troms og Finnmark fylke i Norge. Den begynder i områderne nord for Karasjok og munder ud i Porsangerfjorden nord for kommunecenteret Lakselv. Floden  er 103,1 km lang, og har et afvandingsareal på 1.539,04 km² . Middelvandføringen ved udmundingen er 26,93 m³/s.

Referencer 

Store norske leksikon 7. juni 2011

Vandløb i Troms og Finnmark
Porsanger
Adolf Schöll

Gustav Adolf Schöll (født 2. september 1805 i Brünn, død 26. maj 1882 i Jena) var en tysk arkæolog. Han var far til Rudolf og Fritz Schöll.

Efter en rejse sammen med C.O. Müller i Italien og Grækenland blev han 1842 professor i klassisk arkæologi i Halle, næste år direktør for kunstanstalterne i Weimar. Hans skrifter er nu lidet kendte (Sophokles, sein Leben und Wirken, 1842; Beiträge zur tragischen Poesie der Griecher, 1. og eneste bind 1839; og flere). Af større betydning er hans udgivelse af en del af Goethes korrespondance med mere (Briefe und Aufsätze von Goethe a. d. Jahren 1766—86, 1846; Goethes Briefe an Frau von Stein, 3 bind, 1848—51).

Kilder 

 

Arkæologer fra Tyskland
Klassiske filologer
Filologer fra Tyskland
Litteraturhistorikere fra Tyskland
Kunsthistorikere fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Brno
Diamant 13

Diamant 13 er en fransk/belgisk/luxembourgsk film fra 2009, instrueret af den franske instruktør Gilles Béat.

Handling 
Mat er kriminalbetjent i distrikt 13 i Paris og arbejder om natten. Hans gamle ven Franck er narkostrømer og har altid bevæget sig på kanten af loven. Men grænsen mellem lovligt og ulovligt er knivskarp og nu er han kommet på den forkerte side af den. Af hvem andre end sin gamle ven Mat kan han vente hjælp fra.

Medvirkende 
 Gérard Depardieu: Mat
 Olivier Marchal: Franck
 Asia Argento: Calhoune
 Anne Coesens: Léon
 Aïssa Maïga: Farida
 Catherine Marchal: Z'yeux d'or
 Erick Deshors: Spoke

Eksterne henvisninger

Kilder 

Franske film fra 2009
Morgenbladet (flertydig)

Morgenbladet har flere betydninger:
 Morgenbladet – dansk avis grundlagt af Christen Berg i 1873; udkom til 1892
 Morgenbladet (partiavis) – dansk illegal avis fra 1944 til 1945
 København (dagblad) – udkom under navnet Morgenbladet fra 1928 til 1931
 Morgenbladet (norsk ugeavis) – norsk ugeavis grundlagt i 1819 af Niels Wulfsberg
Kaffertoko

Kaffertoko (), også kendt som "Den flyvende banan" tilhører ordenen Bucerotiformes, der samler alle næsehornsfugle. 
Fuglen er yderst almindelig i den sydlige del af Afrika, hvor den blandt stammerne bliver set som en religiøs fugl.

Fugle fra det sydlige Afrika
Næsehornsfugle
Morgenbladet (partiavis)

Morgenbladet, var en dansk illegal avis, som udkom første gang den 11. november 1944 under den danske besættelse af den tyske værnemagt.

Bladet var Dansk Samlings afløser for månedsbladet Niels Jydes Breve.

Morgenbladet udkom alle hverdage indtil befrielsen i 1945 med i alt 142 numre.

Efter befrielsen flyttede Morgenbladet sammen med Information, ind i det tidligere nazistiske dagblad Fædrelandets lokaler i København og fortsatte som legalt dagblad indtil april 1946 og ugeblad indtil april 1948.

Ekstern henvisning og kilde 
 Morgenbladet, Det Kongelige Bibliotek 

Illegale publikationer
Dansk Samling
Etableret i 1944
Ophørt i 1948
Niels Jydes Breve

Niels Jydes Breve var under den danske besættelse et illegalt talerør for det politiske parti Dansk Samlings leder Arne Sørensen, medlem af Danmarks Frihedsråd.

Brevene udkom første gang i oktober 1943 og blev i 1944 erstattet af Morgenbladet.

Der var en opfordring i bladhovedet for forøgelse af oplaget ved afskrivning og duplikering.

Ekstern henvisning og kilde
Morgenbladet, Det Kongelige Bibliotek 

Illegale publikationer
Dansk Samling
Dystopia

Dystopia er en fantasy-roman af Dennis Jürgensen fra 1989. Der udkom en revideret udgave i 2008. Bogen er blevet kaldt "et mønstereksempel på dansk fantasy".

Handling 

Bogens hovedpersoner er drengen Karano og pigen Cirena, som af guden Dalixam sendes til Dystopia fordi de har misbrugt chancen for at skabe fred i deres egen verden, Tarakinien. Formålet er at få de to til at bilægge deres indbyrdes stridigheder for at bekæmpe Ondskaben, der har taget manifest form, samtidig med at hjælpe Dystopia, der er i fare for at ødelægge sig selv.

Referencer 

Ungdomsromaner
Bøger af Dennis Jürgensen
Litteratur i 1989
Ankhesenamon

Ankhesenamon ("Lever for Amon", født Ankhesenpaaten "Lever for Aton" ca. 1348 f.Kr. - efter 1322 f.Kr.) var en dronning i Det gamle Egypten. Datter af Akhnaton og Nefertiti, og hustru til Tutankhamon, som var hendes halvbror.

Hun kan have været født i Waset (Theben), men voksede op hos sin fars i Akhetaten (Tell el-Amarna, لعمارنة, (el-)Amarna).

Hun blev gift med Tutankhamon og blev dronning, da han blev farao. Akhnatons religiøse reformer blev fjernet, og man gik tilbage til den fremherskende egyptiske religion, men Tutankhamon døde kort tid efter.

Det antages, at hun en kort overgang kan have været gift med adelsmanden Ay, der var efterfølger som regent.

Kilder og henvisninger 

Dronninger af Egypten
Tour de France 1978

Tour de France 1978 var den 65. udgave af Tour de France og fandt sted fra 29. juni til 23. juli 1978. Løbet bestod af 22 etaper på i alt 3.908, kørt med en gennemsnitsfart på 36,084 km/t.

Podieplaceringer 
 
De tre øverstplacerede i løbet var i rækkefølge
 Bernard Hinault (FRA)
 Joop Zoetemelk (NED)
 Joaquim Agostinho (POR)

Etaperne

Referencer

1978
Cykelløb i 1978
Boy (album)

Boy er den irske rockgruppe U2's debutalbum. Det blev udgivet på pladeselskabet Island Records i oktober 1980.

Trackliste

Side A 
 "I Will Follow"
 "Twilight"
 "An Cat Dubh"
 "Into the Heart"
 "Out of Control"

Side B 
 "Stories for Boys"
 "The Ocean"
 "A Day Without Me"
 "Another Time, Another Place"
 "The Electric Co."
 "Shadows and Tall Trees"

På de tidlige LP'er og nogle kassetebånd, var der et ekstra nummer efter "Shadows and Tall Trees". Nummeret er unavngivet. Senere i 1981 blev nummeret til sangen "Fire" som kom med på U2's 1981-album "October". Nummeret var også allerede solo'en på et af de uudgivede numre "Saturday Night".

28 års jubilæum 
I 2008 blev udsendelsen af dette album fejret med en jubilæumsudgave af "Boy". Den kom i tre udgaver: det originale album; en udgave med bonus CD og en 36-siders bog; og albummet på vinyl.

Bonus CD 
 "I Will Follow" (Alternate Mix)
 "11 O'Clock Tick Tock" (Single Version)
 "Touch" (Single Version)
 "Speed of Life" (Previously Unreleased Track)
 "Sarurday Night" (Previously Unreleased Track)
 "Things to Make and Do" (Single Version) [Instrumental]
 "Out of Control" (Single Version)
 "Boy-Girl" (Single Version)
 "Stories for Boys" (Single Version)
 "Another Day" (Single Version)
 "Twilight" (Single Version)
 "Boy-Girl" (Live at the Marquee, London, Sep. 20, 1980)
 "11 O'Clock Tick Tock" (Live at the Marquee, London, Sep. 20, 1980 – Previously Unreleased Version)
 "Cartoon World" (Live at National Stadium, Dublin, Feb. 26, 1980 – Previously Unreleased Track)

U2-album
Album fra 1980
Milk Inc.

Milk Inc. er en belgisk Euro-House gruppe der blev startet i 1996 af Regi Penxten og Filip Vandueren. Forsangeren er Linda Mertens.
De har indtil videre udgivet 34 singler, 14 albums (7 af dem er Best of/ Essentials albummer og de andre 7 er studie albummer).

Eksterne henvisninger 
 Official site

Musikgrupper fra Belgien
Musikgrupper fra 1996
Karina Adsbøl

Karina Adsbøl (født 28. november 1976) er en dansk politiker som siden 18. august 2022 har repræsenteret Danmarksdemokraterne i Folketinget. Hun har været folketingsmedlem valgt i Sydjyllands Storkreds siden 2011 og repræsenterede Dansk Folkeparti indtil februar 2022 hvor meldte hun sig ud af partiet, og blev løsgænger indtil august.

Baggrund 
Karina Adsbøl har hg fra Kolding Købmandsskole (1993-1994) og blev uddannet social- og sundhedshjælper ved Social- og Sundhedsskolen i Fredericia 1999-2000 og social- og sundhedsassistent samme sted 2004-2005. Hun blev uddannet til advokatsekretær 2014-2015.

Adsbøl var social- og sundhedshjælper i Kolding Kommune 2000-2004 og fortsatte som social- og sundhedsassistent 2005-2007. Hun var vikar hos en privatlevedandør i Kolding 2008-2009.

Politisk karriere 
Karina Adsbøl blev folketingskandidat for Dansk Folkeparti i 2010 og fik ved folketingsvalget 2011 1.748 personlige stemmer hvilket sikrede hende Dansk Folkepartis 4. mandat i Sydjyllands Storkreds. Hun blev ved folketingsvalget 2015 genvalgt med 3.101 personlige stemmer og også genvalgt i 2019.

Hun var Dansk Folkepartis boligordfører 2011-2015, handicapordfører 2011-2022, ligestillingsordfører 2015-2020 og social- og ældreforfører 2019-2022.

Hun meldte sig ud af Dansk Folkeparti i februar 2022 og var løsgænger til august 2022 hvor hun skiftede til Danmarksdemokraterne og også blev folketingskandidat for Danmarksdemokraterne i Sydjyllands Storkreds.

Referencer

Eksterne henvisninger 
 
 Politikerprofil på DR.dk

Nuværende folketingsmedlemmer fra Danmarksdemokraterne
Personer fra Kolding
Tidligere folketingsmedlemmer fra Dansk Folkeparti
Tidligere løsgængere i Folketinget
Folketingsmedlemmer i 2010'erne
Folketingsmedlemmer i 2020'erne
Juris Alunāns

Juris Alunāns (født Gustavs Georgs Frīdrihs Alunāns; 13. maj 1832 i Kalsnavas pagasts i Guvernement Livland – 18. april 1864 i Jostenes pagasts  i Guvernement Kurland) var en lettisk forfatter, filolog og den første oversætter af digte til lettisk. Alunāns var ophavsmand til lettisk lingvistik og dennes nationale traditioner. Desuden var han medlem af Unge Letter-bevægelsen.

Alunāns skabte omkring 500 nydannelser, hvoraf de fleste hurtigt indgik i det lettiske sprog, og stadig benyttes den dag i dag.

Kilder

Eksterne henvisninger 
 Biografi  

Faglitterære forfattere fra Letland
Personer fra Livland
Oversættere fra Letland
Axis of Justice

Axis of Justice er en non-profit organisation dannet af Tom Morello og Serj Tankian. Organisationens formål er at samle musikere, fans og græsrodsbevægelser i kampen mod social uretfærdighed. I et interview fra 2007 forklarede Morello, hvordan han dannede projektet sammen med Tankian, efter at have overværet folk bandt publikum til Ozzfest i 2002, reklamere for racisme. I et forsøg på at promovere antiracistiske og antifacistiske budskaber, allierede Axis of Justice sig med Anti-Racist Action kort tid efter deres dannelse.

Medlemmer 
Serj Tankian — Vokal, klaver
Tom Morello — Guitar, vokal

Diskografi 
 2004: Axis of Justice: Concert Series Volume 1

Eksterne henvisninger 
 Officielle hjemmeside

Fodnoter 

Almennyttige organisationer
Aktivisme i USA
Niels Christian Kierkegaard

Niels Christian Kierkegaard (24. september 1806 i København – 14. august 1882 i Besser på Samsø) var en dansk tegner og litograf.

Hans forældre var silke- og klædehandler Anders Andersen Kierkegaard og Karen Jørgensen. Kierkegaard kom på Kunstakademiet i 1. frihåndsskole 1821, avancerede til gipsskolen 1824 og modelskolen 1827, hvor han var elev af J.L. Lund og Heinrich Buntzen. Han var dernæst ansat som tegnelærer ved Landkadetakademiet og private skoler i årene 1833-61. Han udstillede på Charlottenborg Forårsudstilling 1830-32, 1834 og 1841, men fik mindre tid til kunsten, da han blev tegnelærer.

Kierkegaards tegninger har meget forskelligt præg: Nogle er påvirket af J.V. Gertners robuste fremgangsmåde, hvor der er anvendt blyant, sort- og hvidkridt, der giver en fortættet overflade, mens andre knytter sig nærmere til Edvard Lehmanns lettere streger, der af og til ses forhøjet med akvarelfarve. Hans bedste arbejder er skitseagtige (fx den kendte tegning af fætteren Søren Kierkegaard). Om denne tegning siges også, at modellens utålmodighed kun levnede kunstneren ganske kort studietid. Kierkegaard signerede sig C.K. 

Han døde ugift og er begravet på Assistens Kirkegård.

Værker 

Portrættegninger:
 Christiane Schmidt-Phiseldeck, f. Braae (1833, Det Kongelige Bibliotek)
 Sophus Danneskjold-Samsøe (1835, Frederiksborgmuseet)
 Søren Kierkegaard (1838, sammesteds, gengivet i xylografi 1876, i xylografi af O. Andersen og af K. Hendriksen 1919)
 Søren Kierkegaard (ca. 1840, efter denne en tegning på Frederiksborgmuseet, xylografier 1877 og 1891 og radering af I. Borchert fra 1929)
 Heinrich Buntzen (1844, Frederiksborgmuseet)
 Peter Raadsig (1848, smst.)
 Ditlev Blunck (smst.)
 Dronning Caroline Amalie (udstillet 1841)
 Mindeblade for Julie A. Thomsen, født Kierkegaard (46 stk., fra 1848, privateje, fotos i Det Kongelige Bibliotek)
 Selvportræt (1882, på titelbladet af foregående)
Topografiske tegninger:
 Parti fra Lyngby (1847, Den Kongelige Kobberstiksamling)
 Parti fra Dyrehaven (1848, smst.)
 En gård tæt ved "Over Stalden" (1852, smst.)
Grafiske portrætter:
 Litografi af J.K. Blok Tøxen efter tegning af I.F. Møller (ca. 1830)
 Enkelte efter eget forlæg findes i Frederiksborgmuseet, Det kgl. Bibliotek og i Kobberstiksamlingen

Eksterne henvisninger 

 

Litografer fra Danmark
Tegnere fra Danmark
Danskere i 1800-tallet
Personer fra København
Mønttelefon

En mønttelefon eller betalingstelefon er en offentlig telefon, ofte placeret i en telefonboks eller et aflukke, med forudbetaling ved at indsætte penge (som regel mønter), et telefonkort, et kredit- eller betalingskort.

Mønttelefoner fandtes på offentlige steder, trafikknudepunkter såsom lufthavne eller togstationer. Efter aftale med udlejer betaler enten teleselskabet leje for placering og beholder indtægter, eller udlejeren betaler leje for telefonen og deler indtægter.

Mønttelefoners indtægter er faldet meget mange steder på grund mobiltelefonens store udbredelse. Udbydere af mønttelefoner har nogle gange forsøgt at vende nedgangen i brug ved at tilbyde ekstra tjenester som SMS og internetadgang, og dermed gøre deres telefonbokse til internetkiosker.

Danmarks sidste mønttelefon blev fjernet i 2017.

Referencer

Se også

Telefoni
Ingvar Wixell

Karl Gustaf Ingvar Wixell (vik'sel) (7. maj 1931 i Luleå i Sverige – 9. oktober 2011 i Malmø i Sverige) var en svensk operasanger, en af 1900-tallets ledende barytoner. Hans mørke, faste stemme og kraftfulde scenenærvær gjorde ham til en dramatisk fortolker af operaroller. Hans opførsler af hovedrollen i Simon Boccanegra og  Don Carlos i Skæbnens magt hørte til samtidenes bedste. Wixell har været gift med sopranen Busk Margit Jonsson.

Kildehenvisninger

Eksterne henvisninger 

 

Personer fra Luleå
Operasangere fra Sverige
Hovsångare
Deltagere ved Eurovision Song Contest 1965
Sveriges Eurovision Song Contest-deltagere
Sybreed

Sybreed (forkortelse for "synthetic breed") er et schweizisk industrial metal-band fra Genève, Schweiz.

Diskografi

Studiealbums 
 Slave Design (2004)
 Antares (2007)
 The Pulse of Awakening (2009)
 God Is An Automaton (2012)

EP'er 
 AEON (2009)
 Challenger (2011)

Referencer

Eksterne henvisninger 
 

Heavy metal-grupper
Musikgrupper fra 2003
Musikgrupper fra Schweiz
Avet Terterjan

Avet Terterjan ( ,   ; født 29. juli 1929 i Baku, Aserbajdsjanske SSR, død 11. december 1994 i Jekaterinburg) var en armensk sovjetisk komponist.

Terterjan er efter Khatjaturjan den mest kendte armenske komponist. Han var beundret af Dmitrij Sjostakovitj, som spåede ham en stor fremtid som komponist.
Han har skrevet 9 symfonier, orkesterværker, en opera, 2 strygerkvartetter og filmmusik.

Terterian komponerede i moderne stil, fra lange passager af droner og lydhørhed til voldsomme udbrud af atonale klange og perkussive effekter.

Udvalgte værker 

 Symfoni nr. 1 (1969) - for messingblæsere, trommer, klaver, orgel og bas 
 Symfoni nr. 2 (1972) - for   mandestemme, blandet kor og stort orkester
 Symfoni nr. 3 (1975) - for duduk, zurna og stort orkester
 Symfoni nr. 4 (1976) - for stort orkester
 Symfoni nr. 5 (1978) - for Kamancheh, store klokker of stort orkester
 Symfoni nr. 6 (1981) - for kammerkor, kammerkorkester og 9 fonogrammer med optagelser af grupper fra et stort symfoniorkester, kor, cembalo og klokkespil
 Symfoni nr. 7 (1987) - for tamburin, bånd og stort orkester
 Symfoni nr. 8 (1989) - for 2 sopraner,  fonogrammer og stort orkester
 Symfoni nr. 9 (ufuldendt) (1994) - for kor, bånd og stort orkester
 Sharakan (1967 - for blandet kor og orkester
 Ringe af ild (1967) - opera
 2 Strygekvartetter (1963, 1991) - for 2 violiner, bratsch og cello
 De gamle guder (1993) - filmmusik
 Vores far (1996) - filmmusik

Kilde 
 Om Avet Terterian

Komponister fra Sovjetunionen
Personer fra Baku
Komponister fra Armenien
Gija Kantjeli

Gija Aleksandrovitj Kantjeli (, , ; født 10. august 1935 i Tbilisi, Georgiske SSR, Sovjetunionen, død 2. oktober 2019) var en georgisk komponist.

Kantjeli skrev 7 symfonier, orkesterværker, kammermusik og korværker og operaer.

Han komponerede i moderne stil og var en af de betydningsfulde komponister i Rusland sammen med Alfred Schnittke, Rodion Sjtjedrin og Avet Terterian.

Han boede i en periode i Belgien, hvor han var aktiv som komponist. En del af hans værker er indspillet på det tyske pladeselskab ECM.

Udvalgte værker 

 Symfoni nr. 1 (1967) - for orkester
 Symfoni nr. 2 "Chanter" (1970) - for orkester
 Symfoni nr. 3 (1973) - for orkester
 Symfoni nr. 4 "Til minde om Michelangelo" (1974) - for orkester
 Symfoni nr. 5 (1977) - for orkester
 Symfoni nr. 6 (1978-1980, rev. 1981) - for orkester
 Symfoni nr. 7 "Epilog" (1986, rev. 1991) - for orkester
 Koncert (1961) - for orkester
 "Ergo" (2000) - for stort orkester
 "Fingeraftryk" (2002) - for stort orkester 
 "Krigszone" (2002) - for stort orkester
 "Klagesang" (1994) (koncert til minde om Luigi Nono) - for sopran, violin og stort orkester 
 "Dixi" (2009) - for blandet kor og stort orkester

Eksterne henvisninger 

 Om Giya Kancheli

Komponister fra Sovjetunionen
Komponister fra Rusland
Komponister fra Georgien
Personer fra Tbilisi
Carl Hammer

Carl Frederik Christian Hammer (8. maj 1855 i København – 14. august 1925 i Hellerup) var en dansk xylograf.

Han var søn af mel- og grynhandler, rugbrødsbager Carl Frederik Hammer og Louise Eleonora Hummelgaard. Hammer blev uddannet som xylograf, gik på Det tekniske Selskabs Skole 1871-74 og i Kunstakademiets almindelige forberedende klasse fra januar til oktober 1874. 

Efter anbefaling fra maleren Constantin Hansen fik Carl Hammer stipendium fra Den Reiersenske Fond og rejste til udlandet, først til London, hvor han var 1876-77, dernæst til Paris, hvor han var 1878, og hvor han arbejdede han sammen med xylografen H.P. Hansen hos C.L. Sandberg. I Paris mødte han desuden P.S. Krøyer og Holger Drachmann.

Hjemvendt til Danmark var Hammer i mange år beskæftiget ved Ugens Nyheder og leverede ugentlige billeder helt frem til sin død. Hammer har også udført bogillustrationer. 

Hammer blev gift 25. november 1881 i København med Jacobine Eleonora Petersen (28. juni 1858 smst. – 5. februar 1924 smst.), datter af smedemester Jacob Petersen og Juliane Eleonora Berg. 

Han er begravet på Hellerup Kirkegård.

Værker 

 Tegnet portræt af Jørgen Sonne (1883, Den Kongelige Kobberstiksamling)
 Adskillige portrætter af især sin samtids forfattere og kunstnere, f.eks. Otto Bache (1883), Fredrik Bajer (1883), Herman Bang (1881), Christian Barnekow (1883), Christen Berg (1882) Peter Bojsen (1883 og 1888), Balthazar Christensen (1882 og 1883), Godfred Christensen (1883), Rasmus Claussen (1883), Ludvig Gade (1886), Leocadie Gerlach, Karl Gjellerup (1883), C.F.E. Horneman (1883), Emil Horneman, Henning Jensen (1883), Elisabeth Jerichau Baumann, Peter Lindegaard (1883), Jens Lund (1883), Frederik Madsen (1882), Johannes Nellemann (1884, efter Georg Pauli), N.F. Ravn (1882), Vilhelm Rode (1886), Peter Willemoes, Jeppe Tang (1883) og Ernst Trier (1884) (Det Kongelige Bibliotek)

Kilder 
 

Personer fra København
Xylografer fra Danmark
Danskere i 1800-tallet
Danskere i 1900-tallet